**Valamennyi Hajdúböszörményi**

**Szálláshely-Szolgáltató részére**

Felhívom valamennyi Szálláshely-szolgáltató figyelmét arra, hogy a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009.(X.20.) Korm. rendelet (a továbbiakban: Korm. rendelet) módosítása kapcsán 2019. június 28. napjától jelentős változások léptek életbe a szálláshelyek üzemeltetésének feltételrendszere kapcsán, a szálláshely-szolgáltatóknak számos új kötelezettsége keletkezett. (A Korm. rendelet megtekinthető az alábbi elérhetőségen: <http://njt.hu/cgi_bin/njt_doc.cgi?docid=126547.370436>) Néhány aktuális feladatról szeretném tájékoztatni.

**2019. június 1-től bevezetésre került a Nemzeti Turisztikai Adatszolgáltató Központ** (továbbiakban: NTAK), mely kapcsán valamennyi szálláshelynek regisztrálnia kell/kellett a NTAK-hoz és szálláshely típusonként előírt regisztrációt követően - szálláshelykezelő szoftver segítségével – szükséges a turisztikai adatszolgáltatásokat megtennie.

A regisztráció az adatszolgáltatási kötelezettséget megelőzően történik az alábbiak szerint:

|  |  |  |
| --- | --- | --- |
| **szálláshelytípus** | **regisztrációs időszak** | **adatszolgáltatás kezdete** |
| szálloda | 2019.06.01.-2019.06.30. | 2019.07.01-jétől |
| panzió | 2019.09.01.-2019.09.30. | 2019.10.01-jétől |
| kemping, üdülőház, közösségi szálláshely, magánszálláshely, egyéb szálláshely | 2019.12.01.-2019.12.31. | 2020.01.01-jétől |

A szálláshely-szolgáltatónak folyamatosan meg kell felelnie a Korm. rendeletben meghatározott követelményeknek. A Korm. rendelet 5.§ (3) bekezdése értelmében **a szálláshely-szolgáltatás csak olyan szálláshelyen folytatható, amely rendelkezik szálláshelykezelő szoftverrel.** A tevékenység megkezdésére vonatkozó bejelentéshez mellékelni kell a szálláshelykezelő szoftver meglétét igazoló dokumentumot is.

A Korm. rendelet 19.§-a értelmében azon szálláshely-szolgáltató, amely a szálláshely-szolgáltatási tevékenységét már bejelentette, illetve működési engedéllyel rendelkezik, **a jegyző részére** **2019. november 30. napjáig kell, hogy benyújtsa a szálláshelykezelő szoftver meglétét igazoló dokumentumot, valamint a Korm. rendelet 1. melléklet 1-6 pontjában meghatározott – a szálláshely típusának megfelelő - bejelentési és üzemeltetési követelményeknek megfelelőségről szóló nyilatkozatot.**  Ezen kötelezettségek teljesítéséhez mellékelten csatoltunk egy nyilatkozatmintát. Nyilatkozatát beküldheti postai úton, vagy behozhatja személyesen a Hajdúböszörményi Polgármesteri Hivatal fsz. 30 irodájába, illetve nyilatkozattételi kötelezettségét teljesítheti hivatali kapun keresztül e-papíron.

A regisztrációs menetéről és a NTAK kompatibilis szoftverekkel kapcsolatosan az alábbi elérhetőségen kaphatnak bővebb tájékoztatást: <https://info.ntak.hu/csatlakozasi-segedlet/>. Kérdés esetén kérem, keresse a NTAK Ügyfélszolgálatát (elérhetőségei: e-mail: [ugyfelszolgalat@ntak.hu](mailto:ugyfelszolgalat@ntak.hu); telefon: +36 1 58 58 588.)

Koláné Dr. Markó Judit jegyző